ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சப்தர்ஜங் மருத்துவமனைக்கு சென்றிருந்த மத்திய சுகாதாரத் துறை அமைச்சர் டாக்டர் மன்சுக் மாண்டவியா கொவிட் -19ஐ எதிர்கொள்வதற்கான மருத்துவமனையின் அடிப்படைக் கட்டமைப்பு தயார் நிலையில் இருப்பதை உறுதி செய்வதற்கான ஏற்பாடுகளையும் ஆய்வு செய்தார்
புதுதில்லியிலுள்ள சப்தர்ஜங் மருத்துவமனைக்கு இன்று சென்றிருந்த மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, கொவிட் -19ஐ எதிர்கொள்வதற்கு மேற்கொள்ளப்பட்டு வரும் மருத்துவமனையின் அடிப்படைக் கட்டமைப்புத் தயார்நிலை ஏற்பாடுகள் பற்றியும் அவர் ஆய்வு செய்தார். கொவிட் -19 நிலைமை குறித்தும் கொவிட் -19 நோய் தடுப்பு மற்றும் நிர்வாகத்திற்கான தயார் நிலைகள் பற்றியும், அண்மையில் மாநில சுகாதார அமைச்சர்களுடன் ஆய்வு செய்ததாக மத்திய அமைச்சர் தெரிவித்தார்.
கொவிட் -19 நிர்வாகத்திற்கு மிக முக்கியமான தயாரிப்பு ஏற்பாடுகள் பற்றி இன்று நாடு முழுவதும் ஆய்வுகள் நடத்தப்பட்டதாக அவர் கூறினார். அரசு மற்றும் தனியார் மருத்துவமனைகள் இன்று தயாரிப்பு பயிற்சிகளில் ஈடுபட்டதாக அவர் கூறினார். மாநில சுகாதாரத்துறை அமைச்சர்கள் தங்களுக்கு சம்பந்தப்பட்ட மாநிலங்களில் இந்த முன்னேற்பாடுகளை ஆய்வு செய்ததாகவும் அவர் தெரிவித்தார்.
சப்தர்ஜங் மருத்துவமனை, வர்தமான் மகாவீர் மருத்துவக் கல்லூரி ஆகியவற்றின் துறைத் தலைவர்கள் மற்றும் ஊழியர்களுடன் அவர் சாதாரண முறையில் கலந்துரையாடினார். பல்வேறு துறை தலைவர்கள், மருத்துவர்கள், செவிலியர்கள், பாதுகாப்பின் தலைமைப் பொறுப்பாளர்கள் துப்புரவு சேவைகள் ஆகியோருடன் சுமார் ஒரு மணி நேரம் செலவிட்ட அவர், மருத்துவமனை நிர்வாகம், மருத்துவத் துறை நடைமுறைகள், துப்புரவு நடைமுறைகள், நோயாளிகளை மையப்படுத்திய உயர்தரமான சுகாதார கவனிப்பு வசதிகள் ஆகியவை குறித்த அவர்களின் எண்ணற்ற ஆலோசனைகளை அவர் பொறுமையுடன் கேட்டறிந்தார்.
கொவிட் நோய் உலகம் முழுவதும் அதிகரித்து வரும் நிலையில் இந்தியாவிலும் அது அதிகரிக்க கூடும் என்று தோன்றுகிறது . இதனால் ஒட்டுமொத்த கொவிட் அடிப்படைக் கட்டமைப்பு வசதிகள் தயார் நிலையில் இருப்பது அவசியம் என்று அவர் குறிப்பிட்டார்.
சுகாதார சேவைகளின் தலைமை இயக்குனர் டாக்டர் அதுல் கோயல், சப்தர்ஜங் மருத்துவமனையின் கண்காணிப்பாளர் டாக்டர் பி.எல். ஷெர்வா, துப்புரவுப் பணி உட்பட பல்வேறு துறைகளின் தலைவர்களும் இந்த சந்திப்பில் பங்கேற்றனர்.
சுகாதாரம் மற்றும் குடும்ப நலத்துறை அமைச்சகம்
புதிய கொரோனா அலைகள் ஏன் ஏற்படுகின்றன என்று நிதி ஆயோக்  உறுப்பினர் விளக்கம்
கொரோனா இரண்டாம் அலை கூட ஏற்படாத நாடுகள் இன்னும் உள்ளன. முறையாக நடந்து கொண்டு பொறுப்பற்ற நடவடிக்கைகளில் நாம் ஈடுபடாமல் இருந்தால் தொற்று ஏற்படாது. இது ஒரு எளிய பெருந்தொற்று தத்துவம் என்று நிதி ஆயோக்  உறுப்பினர் டாக்டர் வி கே பால் தெரிவித்தார்.
புதிய அலைகள் ஏன் ஏற்படுகின்றன என்பது குறித்தும் முறையான நடத்தைமுறைகள் மூலம் அவற்றை தவிர்க்கலாம் என்பது குறித்தும் பத்திரிகை தகவல் அலுவலகம், தில்லியில் உள்ள தேசிய ஊடக மையத்தில் மத்திய சுகாதார அமைச்சகத்தின் பத்திரிகையாளர் சந்திப்பில் பேசும் போது அவர் இவ்வாறு தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1729477
வடகிழக்குப் பகுதி வளர்ச்சி அமைச்சகம்
வடகிழக்குப் பிராந்திய மேம்பாட்டு அமைச்சகத்தின் கீழ் மகளிர் சுயஉதவிக் குழுவின் வெற்றிக்கதை
டென்லாங் சுயஉதவிக் குழு 2014 ஆம் ஆண்டு மக்காஹோ கிராமத்தில் தொடங்கப்பட்டது. சாஹே பவுண்டேஷன் மூலம் தொடங்கப்பட்ட இந்த சுயஉதவிக்குழுவில் 15 உறுப்பினர்கள் உள்ளனர். உறுப்பினர்கள் ஒவ்வொருவரும் 15 நாட்களுக்கு ஒருமுறை 40 ரூபாய் செலுத்தி வந்தனர். தொடக்கத்தில் இருந்து எந்தவித தடங்கலுமின்றி இந்த சுயஉதவிக்குழு முன்னேற்றம் கண்டு வந்தது. வருவாய் ஈட்டுவதை தவிர தூய்மைப்பணிகள், மருத்துவச் சிகிச்சை ஆகியவற்றை இவர்கள் மேற்கொண்டு வந்தனர்.
காளான் வளர்ப்பு, கீரை வகைகள் சாகுபடி, நெசவு நெய்தல், கோழிப்பண்ணை ஆகியவற்றை மேற்கொண்ட சுயஉதவிக்குழு நல்ல வருமானத்தைப் பெற்று வந்தது. இந்த வகையில் 7 ஆண்டுகளில் ரூ.2.50 லட்சத்தை தொகுப்பு நிதியாக தற்போது சேர்த்துள்ளனர். உறுப்பினர்களுக்கு 2 சதவீத வட்டி விகிதத்தில் கடன் வழங்கப்பட்டு வருகிறது.
ஒவ்வொரு உறுப்பினரும் வங்கியில் பெற்ற கடன்களை தங்களது உழைப்பின் மூலம் உரிய காலத்தில் திருப்பிச் செலுத்தி பாராட்டுக்களை பெற்று வருகின்றனர். சிலர் பன்றி வளர்ப்பில் ஈடுபட்டு அவற்றை விற்று நல்ல வருமானம் ஈட்டி வருகின்றனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1786015
உள்துறை அமைச்சகம்
ஆயுத  மசோதா 2019-ல் அதிகாரப்பூர்வ திருத்தங்களை மேற்கொள்ள மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், நாடாளுமன்ற மக்களவையில் 2019 டிசம்பர் 9 அன்று முன்மொழியப்பட்டு நிறைவேற்றப்பட்ட ஆயுத  மசோதா 2019-ல் மேற்கொள்ளப்பட்ட அதிகாரப்பூர்வ திருத்தங்களுக்கு பின்னேற்பு ஒப்புதல் அளிக்கப்பட்டுள்ளது.
பயன்கள்
சட்ட விரோத ஆயுத மற்றும் வெடிபொருட்கள் விற்பனை, உற்பத்தியில் ஈடுபடும் குற்றவாளிகளை இந்த சட்டம் தடுப்பதோடு, ஆயுத உரிம நடைமுறைகளை மேலும் ஒழுங்குபடுத்தவும் இந்த திருத்தம் வகை செய்கிறது. அதேநேரத்தில் சட்ட விதிகளுக்கு கட்டுப்பட்டு நடந்து கொள்ளும் ஆயுத உரிமையாளர்களுக்கு, அவர்களது உரிமக் காலத்தை அதிகரிக்கவும் இதில் வகை செய்யப்பட்டுள்ளது.
மத்திய அமைச்சரவை
வேளாண்மை மற்றும் துணைத் தொழில்களில் ஒத்துழைப்பதற்கு இந்தியா-சிலி இடையே கையெழுத்தான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில் வேளாண்மை மற்றும் துணைத் தொழில்களில் ஒத்துழைப்பதற்கு இந்தியா-சிலி இடையே கையெழுத்தான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது.
இந்த ஒப்பந்தத்தின் முக்கிய அம்சம், இயற்கை வேளாண் உற்பத்திப் பொருட்களின் இருதரப்பு வர்த்தகத்தை அதிகரிக்க, நவீன வேளாண்மை மற்றும் இயற்கை வேளாண்மையை மேம்படுத்துவதற்கான கொள்கைகளில் ஒத்துழைப்பு அளிப்பதாகும். மேலும், இருநாடுகளிலும் இயற்கை வேளாண் உற்பத்தியை மேம்படுத்துவதற்கான கொள்கைகளை பரிமாற்றம் செய்து கொள்வதை அதிகரிப்பதும் இதன் நோக்கமாகும். இந்தியாவிலும், சிலியிலும் உள்ள கல்விக் கழகங்களில் வேளாண்துறை சார்ந்த அறிவியல் மற்றும் புதிய கண்டுபிடிப்புகளை மேம்படுத்தும் பங்களிப்புகளை கண்டறிவதும் பொதுவான சவால்களை எதிர்கொள்ள ஒத்துழைப்பை அதிகப்படுத்துவதும் இதன் நோக்கமாகும்.
இந்த ஒப்பந்தத்தின்கீழ், சிலி-இந்தியா வேளாண் பணிக்குழு அமைக்கப்படும். இந்த ஒப்பந்தத்தின் அமலாக்கத்தை மேற்பார்வையிடுதல், ஆய்வு செய்தல், மதிப்பீடு செய்தல் ஆகியவற்றுக்கும் அதேபோல், தொடர்ச்சியான தகவல் தொடர்பு மற்றும் ஒத்துழைப்பை நிறுவுவதற்கும் இது பொறுப்பாகும்.
இந்தப் பணிக்குழுவின் கூட்டங்கள் ஆண்டுக்கு ஒருமுறை சிலியிலும், இந்தியாவிலும் நடைபெறும். இதனை செயல்படுத்துவதற்கு கையெழுத்தாகும் தேதியிலிருந்து 5 ஆண்டு காலத்திற்கு நீடிக்கும். அடுத்த 5 ஆண்டுகாலத்திற்கு தாமாகவே புதுப்பிக்கப்படும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ரயில்வே பட்ஜெட்டை புது பட்ஜெட்டுடன் இணைத்தது, திட்டம் மற்றும் திட்டம் சாராத செலவினங்கள் வேறுபாட்டை முடிவுக்கு கொண்டு வந்தது போன்ற பட்ஜெட் அமைப்புச் சீர்த்திருத்தங்கள் பொது செலவினத்தில் நல்ல தாக்கத்தை ஏற்படுத்தி உள்ளன: திரு. சக்தி காந்த தாஸ்
புதுதில்லியில் இன்று இந்திய நிதி ஆணையத்தின் உறுப்பினர் திரு.சக்தி காந்த தாஸ், இந்திய பொருளாதாரம், அமைப்புக் கேள்வி என்ற தலைப்பிலான மத்திய ஊழல் தடுப்பு கண்காணிப்பு ஆணையத்தின் 30-வது உரைக் கோவையில் உரையாற்றினார்.
வலுவான பொருளாதாரம் என்பது கீழ்கண்ட அம்சங்களை கொண்டது என்று அவர் கூறினார்: சிறந்த பெரும பொருளாதார அளவைகளை கொண்டிருத்தல், அனைத்தையும் உள்ளடக்கிய வளர்ச்சிச் சாதனை, செயற்கையான தடைகளை அகற்றுதல். பொருளாதார சீர்த்திருத்தத்தில் இரண்டு காலக்கட்டங்களை முக்கிய மைல்கற்களாக அவர் குறிப்பிட்டார், அதாவது 1991 மற்றும் 2014-2017 ஆண்டு சீர்த்திருத்தங்கள்.
கடன், உள்நாட்டு மொத்த உற்பத்தி விகிதாசாரங்களில் பிழைத் திருத்தத்திற்கு அவசியம் மற்றும் பொதுச் செலவின தர மேம்பாட்டின் முக்கியத்துவம் ஆகிய இரண்டு விஷயங்களை அவர் வலியுறுத்தினார். விளைவுகளை குறிக்கும் பட்ஜெட், பட்ஜெட் தேதி மாற்றம் காரணமான செலவின கோரிக்கை முறைக்கு முற்றுப்புள்ளி, ரயில்வே பட்ஜெட் மற்றும் பொது பட்ஜெட்டை ஒன்றாக இணைத்தது, திட்டம் மற்றும் திட்டம் சாராத செலவின பாகுபாட்டை முடிவுக்கு கொண்டு வருதல் ஆகியன முக்கியமான அமைப்புச் சீர்த்திருத்தங்கள் என்று அவர் கூறினார். இந்த நடவடிக்கைகள் காரணமாக பொதுச் செலவினத் தரத்தில் நல்ல தாக்கம் ஏற்பட்டிருப்பதாக அவர் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 98
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திர மாநிலம் விஜயவாடாவில் ரூ.21,559 கோடி முதலீட்டில் 51 தேசிய நெடுஞ்சாலை திட்டங்களுக்கு திரு நிதின் கட்கரி அடிக்கல் நாட்டி, தொடங்கிவைத்தார்
ஆந்திர மாநிலம் விஜயவாடாவில் ரூ.21,559 கோடி முதலீட்டில், 1,380 கி.மீ. தூரத்திற்கான 51 தேசிய நெடுஞ்சாலை திட்டங்களுக்கு மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி இன்று அடிக்கல் நாட்டி, தொடங்கிவைத்தார்.
இந்த நிகழ்ச்சியில் உரையாற்றிய திரு கட்கரி, பிரதமர் திரு நரேந்திர மோடியின் தலைமையின் கீழ் ஆந்திராவில் உலகத் தரம்வாய்ந்த உள்கட்டமைப்பை நிர்மாணிக்க உறுதிபூண்டுள்ளதாக தெரிவித்தார். கடலோரப் பகுதியில் சாலை இணைப்புகள் மேம்படுத்தப்பட்டுள்ளதால் சுற்றுலா மேம்பாடு அடைவதுடன், கிராமப்புற மற்றும் நகர்ப்புற இளைஞர்களுக்கு வேலைவாய்ப்புகள் உருவாக்கப்படும். மேலும் ஆந்திர மக்களுக்கு முன்னேற்றத்தை கொண்டுவருவதில் இது முக்கிய பங்கு வகிக்கும் என்று அவர் கூறினார்.
சேது பாரதம் திட்டத்தின் கீழ் அமைக்கப்படவுள்ள மேம்பாலங்கள் போக்குவரத்து நெரிசலை வெகுவாக குறைப்பதுடன், வாகன ஓட்டிகள் மற்றும் பயணிகளின் பாதுகாப்பை உறுதிசெய்யும் என்று அமைச்சர் தெரிவித்தார். இதன் மூலம் நேரமும், எரிபொருளும் மிச்சப்படுவதுடன், மாசும் வெகுவாக குறையும் என்று அவர் தெரிவித்தார். தேசிய நெடுஞ்சாலைகள் மாநிலத்தின் சமூகப் பொருளாதார வளர்ச்சிக்கான ரத்தநாளங்களாகும் என்று அவர் கூறினார்.
ஆந்திராவின் விசாகப்பட்டினம் மற்றும் காக்கிநாடா துறைமுகங்களுக்கிடையிலான நான்கு வழிச்சாலை, சரக்குப் போக்குவரத்தை பெருமளவுக்கு முன்னேற்றுவதில் முக்கிய பங்கு வகிக்கும் என்று திரு கட்கரி தெரிவித்தார். பென்ஸ் சுற்றுவட்ட மேம்பாலம், விஜயவாடா நகரத்தின் போக்குவரத்து நெரிசல் குறைய உதவும் என்றும் அவர் தெரிவித்தார்.
நாடாளுமன்ற விவகாரத்துறை அமைச்சகம்
நாடாளுமன்றத்தின் மைய மண்டபத்தில் நவம்பர் 26 அன்று அரசியலமைப்பு சட்ட தினம் கொண்டாடப்பட உள்ளது: குடியரசுத் தலைவர், பிரதமர் உள்ளிட்டோர் பங்கேற்க உள்ளனர்
நாட்டின் 75-வது ஆண்டு சுதந்திரத்தை குறிக்கும் வகையில் விடுதலையின் அமிர்த மகோத்ஸவம் கொண்டாடப்பட்டு வருகிறது. இதன் ஒரு பகுதியாக, நாடாளுமன்றத்தின் மைய மண்டபத்தில் நவம்பர் 26 அன்று அரசியலமைப்பு சட்ட தினம் சீரோடும் சிறப்போடும் கொண்டாடப்பட உள்ளது.
இந்த நிகழ்வின் முன்னோட்டமாக, மத்திய நாடாளுமன்ற விவகாரத்துறை அமைச்சர் திரு பிரலாத் ஜோஷி, நாடாளுமன்ற விவகாரங்களுக்கான இணை அமைச்சர் திரு வி முரளீதரன் மற்றும் மத்திய தகவல் மற்றும் ஒலிபரப்பு இணை அமைச்சர் டாக்டர் எல் முருகன்) ஆகியோர் இன்று செய்தியாளர்களை சந்தித்தனர்.
நிகழ்ச்சி குறித்து பேசிய திரு பிரகலாத் ஜோஷி, 26 நவம்பர் 2021 அன்று காலை 11:00 மணிக்கு நாடாளுமன்றத்தின் மைய மண்டபத்தில் இருந்து அரசியலமைப்பு சட்ட தின கொண்டாட்டங்களுக்கு குடியரசுத் தலைவர் தலைமை வகிப்பார் என்றார்.
குடியரசு துணைத் தலைவர், பிரதமர், சபாநாயகர், அமைச்சர்கள், நாடாளுமன்ற உறுப்பினர்கள் மற்றும் இதர முக்கிய பிரமுகர்கள் இந்த நிகழ்வில் கலந்து கொள்கின்றனர். சன்சத் டிவி/டிடி/ பிற தொலைக்காட்சி சேனல்கள் மற்றும் ஆன்லைன் தளங்கள் மூலம் இந்நிகழ்வு நேரடியாக ஒளிபரப்பப்படும்.
குடியரசுத் தலைவரின் உரைக்குப் பிறகு, அவருடன் நேரலையில் அரசியல் சாசனத்தின் முன்னுரையைப் படிக்க ஒட்டுமொத்த தேசத்துக்கும் அழைப்பு விடுக்கப்பட்டுள்ளது.
இந்திய அரசின் அமைச்சகங்கள்/துறைகள், மாநில/யூனியன் பிரதேச அரசுகள், பள்ளிகள்/ கல்லூரிகள்/ பல்கலைக்கழகங்கள்/ நிறுவனங்கள்/ அமைப்புகள், பார் கவுன்சில்கள் போன்றவை கொவிட் 19 நெறிமுறைகளைப் பின்பற்றி, 26.11.2021 அன்று, அவர்களின் இடங்களிலிருந்து குடியரசுத் தலைவருடன் இணைந்து அரசியலமைப்பு சட்ட முகவுரையைப் படிக்கும்படி கேட்டுக் கொள்ளப்பட்டுள்ளனர்.
இதை ஒரு பொது பிரச்சாரமாக மாற்றவும், மக்கள் பங்களிப்பை உறுதி செய்வதற்காகவும், இரண்டு இணையதளங்களை அமைச்சகம் உருவாக்கியுள்ளது. முன்னுரையை ஆன்லைனில் படித்தலுக்கான தளம் 23 மொழிகளில்  உருவாக்கப்பட்டுள்ளது. அரசியலமைப்பு சட்ட ஜனநாயகம் பற்றிய வினாடிவினாவுக்காக  தளம் ஒன்று உருவாக்கப்பட்டுள்ளது. இதில் யார் வேண்டுமானாலும் எங்கிருந்தும் பங்கேற்று சான்றிதழ்களைப் பெறலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1774204
குடியரசுத் தலைவர் செயலகம்
கடற்படையின் விமானப் பிரிவுக்கு குடியரசுத் தலைவரின் கொடி வழங்கும் நிகழ்ச்சியில், குடியரசுத் தலைவர் திரு ராம்நாத் கோவிந்த் உரை
கடற்படையின் விமானப் பிரிவுக்கு குடியரசுத் தலைவரின் கொடி வழங்கும் நிகழ்ச்சியில், குடியரசுத் தலைவர் திரு ராம்நாத் கோவிந் இன்று உரையாற்றினார்.
அப்போது அவர் கூறியதாவது:
இந்திய கடற்படையின் விமானப் பிரிவுக்கு குடியரசுத் தலைவரின் கொடியை வழங்குவதற்காக உங்கள் முன் நிற்பது எனக்கு பெருமை. நாட்டுக்கான சேவையில் இப்பிரிவு 68 ஆண்டு காலம் நிறைவு செய்துள்ளதால், கடற்படை விமானப்பிரிவு வரலாற்றில் இது உண்மையிலேயே முக்கியமான நிகழ்வு.
இந்த சாதனையை படைத்த கடற்படையின் முன்னாள், இன்னாள் வீரர்களுக்கு வாழ்த்துகள். போர் மற்றும் அமைதி காலத்தில் நாட்டுக்கு ஆற்றிய தனித்துவமான சேவையை அங்கீகரிக்கும் வகையில் குடியரசுத் தலைவரின் கொடி இன்று அளிக்கப்படுகிறது.
கடந்த சில தசாப்தங்களாக, இந்திய கடற்படையின் விமானப்பிரிவு சீரான பயணத்தை மேற்கொண்டுள்ளது. கடற்படையின் முதல் விமான தளம் ஐஎன்எஸ் கருடா கடந்த 1953ம் ஆண்டு ஏற்படுத்தப்பட்டது. அப்போதிலிருந்து கடற்படையின் விமானப்பிரிவு, நீண்ட சேவையை ஆற்றி வருகிறது. 1961ம் ஆண்டு சேர்க்கப்பட்ட விமானம் தாங்கி போர்க்கப்பல் ஐஎன்எஸ் விக்ராந்த் இந்த கடற்படைக்கு வலுவையும், கவுரவத்தையும் வழங்கியது.
இது கடந்த 1971ம் ஆண்டு போரில் முக்கிய பங்காற்றியது. கார்கில் மோதலிலும், கடற்படையின் விமானப் பிரிவு முக்கிய பங்காற்றியது. இந்திய பெருங்கடல் பகுதியில், கடற்படை தீவிர கண்காணிப்பை மேற்கொண்டு வருகிறது.
இந்த சிறப்பு தருணத்தில், கடற்படையின் விமானப்பிரிவில் உயிர் நீத்த வீரர்களுக்கு நான் மரியாதை செலுத்துகிறேன். அவர்களுக்கும், அவர்களது குடும்பத்தினருக்கும் நாம் எப்போதும் கடமைப்பட்டுள்ளோம்.
கடற்படையினர் தங்களின் தன்னலமற்ற மற்றும் அர்ப்பணிப்புடன் கூடிய சேவையை தொடர வேண்டும் என நான் கேட்டுக் கொள்கிறேன். உங்களின் எதிர்கால முயற்சிகளுக்கு எனது மனமார்ந்த நல் வாழ்த்துகள்.
நன்றி,
ஜெய்ஹிந்த்!
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752541
பிரதமர் அலுவலகம்
அடிமட்ட அளவில் மாற்றத்தை ஏற்படுத்துபவர்களை மனதின் குரல் கொண்டாடுகிறது: பிரதமர்
“இந்தியாவின் குரல்- மோடியும், மாற்றத்தை ஏற்படுத்தும் அவரது மனதின் குரலும்” என்ற புத்தகத்தை வெளியிட்ட சி.என்.என் நியூஸ் 18 நிறுவனத்திற்கு பிரதமர் திரு நரேந்திர மோடி பாராட்டு தெரிவித்துள்ளார். நியூஸ் 18 ரைசிங் இந்தியா உச்சிமாநாட்டில் குடியரசு துணைத்தலைவரால் வெளியிடப்பட்ட இந்த புத்தகம், இதில் குறிப்பிடப்பட்டுள்ள நபர்களையும் அவர்கள் ஏற்படுத்திய தாக்கத்தையும் அங்கீகரிப்பதாக அவர் கூறியுள்ளார்.
குடியரசு துணைத்தலைவரின் ட்விட்டர் பதிவிற்கு திரு நரேந்திர மோடி அளித்துள்ள பதிலில் தெரிவித்திருப்பதாவது:
“அடிமட்ட அளவில் மாற்றத்தை ஏற்படுத்துபவர்களை மனதின் குரல் கொண்டாடும் விதம் தான், நிகழ்ச்சியின் சிறப்பம்சம். இந்த நிகழ்ச்சி 100 அத்தியாயங்களை நிறைவு செய்யும் வேளையில், இதில் குறிப்பிடப்பட்டுள்ள மக்கள் மற்றும் அவர்கள் ஏற்படுத்தி உள்ள தாக்கத்தை அங்கீகரிக்கும் சி.என்.என் நியூஸ்18 போன்ற நிறுவனத்தின் முயற்சிகளைப் பாராட்டுகிறேன்.”
சிறப்பு சேவைகள் மற்றும் கட்டுரைகள்
“இந்தியா 2047-க்கான தொலைநோக்கு” என்ற மையப் பொருளில் தேசிய அளவிலான கடிதம் எழுதும் போட்டியை அஞ்சல்துறை நடத்துகிறது
“இந்தியா 2047-க்கான தொலைநோக்கு” என்ற மையப் பொருளில் தேசிய அளவிலான கடிதம் எழுதும் போட்டியை அஞ்சல்துறை நடத்துகிறது. இதற்கான கடிதத்தை அனுப்புவதற்கு 31.10.2022 கடைசி நாளாகும். ஆங்கிலம் / இந்தி / தமிழ் மொழிகளில் எழுதப்பட்ட கடிதங்கள் முதன்மை தலைமை அஞ்சல் அதிகாரி, தமிழ்நாடு சரகம், சென்னை 600 002 என்ற முகவரிக்கு அனுப்ப வேண்டும். கையெழுத்தில் உள்ள கடிதங்கள் மட்டுமே ஏற்கப்படும். “01.01.2022 அன்று 18 வயதிற்கும் கீழே / மேலே இருக்கிறேன் என நான் சான்றளிக்கிறேன்” என்ற வடிவில் வயதை நிரூபிக்கும் சான்றிதழை பங்கேற்பாளர்கள் அளிக்க வேண்டும்.
வகைமைகள்:
|
|
18 வயது வரை
|
|
இன்லாண்ட் லெட்டர் வகைமையில் 500 வார்த்தைகளுக்கு மிகாமல்
|
|
உறையிலிட்டு அனுப்பும் வகைமையில் 1000 வார்த்தைகளுக்கு மிகாமல்
|
|
18 வயதுக்கு மேல்
|
|
இன்லாண்ட் லெட்டர் வகைமையில் 500 வார்த்தைகளுக்கு மிகாமல்
|
|
உறையிலிட்டு அனுப்பும் வகைமையில் 1000 வார்த்தைகளுக்கு மிகாமல்
சரக அளவில் ஒவ்வொரு வகைமைக்கும் வெற்றியாளர்களுக்கு வழங்கப்படும் பரிசுத்தொகை
|
|
பரிசு வகைமை
|
|
பரிசுத் தொகை
|
|
ஒவ்வொரு வகைமைக்கும் முதல் பரிசு
|
|
ரூ.25,000/- 
|
|
ஒவ்வொரு வகைமைக்கும் இரண்டாம் பரிசு
|
|
ரூ.10,000/- 
|
|
ஒவ்வொரு வகைமைக்கும் மூன்றாம் பரிசு
|
|
ரூ.5,000/- 
தேசிய அளவிலான ஒவ்வொரு வகைமைக்கும் வழங்கப்படும் பரிசு:
|
|
பரிசு வகைமை
|
|
பரிசுத் தொகை
|
|
ஒவ்வொரு வகைமைக்கும் முதல் பரிசு
|
|
ரூ.50,000/- 
|
|
ஒவ்வொரு வகைமைக்கும் இரண்டாம் பரிசு
|
|
ரூ.25,000/- 
|
|
ஒவ்வொரு வகைமைக்கும் மூன்றாம் பரிசு
|
|
ரூ.10,000/- 
தேர்வு செய்யப்பட்ட கடிதங்கள் தவிர, வேறு எந்த கடிதப் போக்குவரத்தும் இருக்கக் கூடாது. இந்த கடிதம் எழுதும் போட்டியில் பங்கேற்க விரும்பும் பள்ளிகள் 044-28543199 என்ற தொலைபேசி எண்ணில் தொடர்பு கொள்ளலாம் என சென்னை அண்ணாசாலையில் உள்ள தலைமை அஞ்சலக தலைமை அஞ்சல் அதிகாரி வெளியிட்ட செய்திக்குறிப்பில் தெரிவித்துள்ளார்.
பழங்குடியினர் நலத்துறை அமைச்சகம்
ஏகலைவன் மாதிரி உறைவிடப் பள்ளி ஆசிரியருக்கு 2020ஆம் ஆண்டுக்கான தேசிய நல்லாசிரியர் விருது
இந்த ஆண்டுக்கான தேசிய நல்லாசிரியர் 2020 விருது, மத்தியப் பழங்குடியின விவகார அமைச்சகத்தால் நிறுவப்பட்ட, ஏகலைவா மாதிரி உறைவிடப் பள்ளிகளுக்கு  சிறப்பு முக்கியத்துவம் அளிக்கிறது. முதன் முறையாக தேசிய நல்லாசிரியர் விருது உத்தரகண்டில் டேராடூன் கால்சியில் உள்ள ஏகலைவா மாதிரி உறைவிடப் பள்ளியைச் சேர்ந்த சுதா பைனுளி என்கிற ஆசிரியைக்கு வழங்கப்பட்டுள்ளது.
மத்திய கல்வி அமைச்சகத்தின் பள்ளிக் கல்வி எழுத்தறிவுத்துறை  இந்த ஆண்டுக்கான நல்லாசிரியர்களுக்கான தேசிய விருதை வழங்குவதற்காக ஆசிரியர்களைத் தேர்ந்தெடுப்பதற்காக தேசிய அளவிலான தனிப்பட்ட தேர்வுக்குழுவை அமைத்திருந்தது. இணையவழியில் வெளிப்படையாக நடைபெற்ற மூன்று கட்டத் தேர்வுக்குப் பிறகு 47 நல்லாசிரியர்கள் தெரிவு செய்யப்பட்டனர். இந்த 47 பேரில் ஒருவராக ஆசிரியை சுதா பைனுளி இடம்பெற்றிருந்தார். ஏகலைவன் பிறந்தநாள் தோட்டம் அமைத்தல்; கல்வி குறித்த நாடகங்கள் நடத்துதல்; ஏகலைவன் பழங்குடியினர் அருங்காட்சியகம் அமைத்தல்; வளர்ச்சிப் பணிமனைகள் நடத்துதல்; போன்ற பல புதிய முயற்சிகளை மேற்கொண்டிருந்தது அவரது சாதனைகளில் தனித்துவமாகும். கல்விக்கும் பழங்குடியின மாணவர்களின் ஒட்டுமொத்த வளர்ச்சிக்கும் இடையேயான சமநிலையை உருவாக்கி மத்தியப் பழங்குடியின விவகாரங்களில் முயற்சிகளை சரியான திசையில் எடுத்துச் சென்றது, அவரது தொடர் சாதனையாகும்.
மத்தியப் பழங்குடியினர் விவகாரங்கள் அமைச்சர் திரு.அர்ஜுன் முண்டா திருமதி சுதாவுக்குப் பாராட்டுத் தெரிவித்துள்ளார். “உண்மையில் ஏகலைவன் மாதிரி உறைவிடப் பள்ளி அடைந்திருக்கும் மிகப்பெரிய சாதனையாகும் இது. ஏகலைவன் வரலாற்றில் ஏகலைவன் மாதிரி உறைவிடப் பள்ளியைச் சேர்ந்த ஆசிரியர் ஒருவர் விருது பெறுவது இதுவே முதல் முறையாகும். தேசிய விருதுக்காக திருமதி சுதா பைனுளி தேர்ந்தெடுக்கப்பட்டுள்ளார்”.
குடியரசுத் தலைவர் செயலகம்
வைசாகி, விஷு, ரோங்காலி பிஹு, நபா பர்ஷா, வைசாகடி மற்றும் புத்தாண்டு பிறப்பு ஆகிய பண்டிகைகளுக்கு குடியரசுத் தலைவர் வாழ்த்து
வைசாகி, விஷு, ரோங்காலி பிஹு, நபா பர்ஷா, வைசாகடி மற்றும் புத்தாண்டு பிறப்பு ஆகிய பண்டிகைகளை முன்னிட்டு குடியரசுத் தலைவர் திரு ராம்நாத் கோவிந்த், மக்களுக்கு வாழ்த்துகளைத் தெரிவித்துள்ளார்.
“வைசாகி, விஷு, ரோங்காலி பிஹு, நபா பர்ஷா, வைசாகாதி மற்றும் புத்தாண்டு பிறப்பு ஆகிய பண்டிகைகளை முன்னிட்டு, இந்தியாவிலும் வெளிநாடுகளிலும் வாழும் அனைத்து இந்தியர்களுக்கும் எனது அன்பான நல்வாழ்த்துக்களைத் தெரிவித்துக் கொள்கிறேன்.
நாடு முழுவதும் கொண்டாடப்படும் இந்த பண்டிகைகள் நமது பன்முகத்தன்மையை பிரதிபலிப்பதோடு நமது ஒற்றுமையை வலியுறுத்துகிறது. தேசத்தின் முன்னேற்றத்திற்காகவும், மேம்பாட்டிற்காகவும் அயராது உழைக்கும் உழவர் சமுதாயத்திற்கு திருவிழாக்கள் இன்பம் தரும் நிகழ்வுகளாகும்.
இந்த சந்தர்ப்பத்தில், அமைதி, செழிப்பு மற்றும் மகிழ்ச்சிக்காக ஒன்றிணைந்து செயல்படவும், தேசத்தின் முன்னேற்றத்திற்காக ஒற்றுமை மற்றும் சகோதரத்துவத்தின் செய்தியைப் பரப்பவும் தீர்மானிப்போம்," என்று தமது வாழ்த்துச் செய்தியில் குடியரசுத் தலைவர் கூறியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816448
பிரதமர் அலுவலகம்
இந்தியா-கிர்கிஸ்தான் வணிக அமைப்பின் தொடக்க விழாவில் பிரதமர் நிகழ்த்திய உரையின் தமிழாக்கம் 
மாண்புமிகு கிர்கிஸ் குடியரசின் அதிபர் திரு.ஜீன்பெக்கோவ் அவர்களே,
மாண்புமிகு முதலீட்டு மேம்பாட்டு முகமையின் இயக்குனர் திரு.அதில்பெக் உலு ஷும்கார்பெக் அவர்களே,
ஃபிக்கி தலைவர் திரு.சந்தீப் சோமான் அவர்களே,
இந்தியா மற்றும் கிர்கிஸ்தானிலிருந்து பங்கேற்றுள்ள வணிக, தொழில், கல்விசார் பிரமுகர்களே,
இந்தியா-கிர்கிஸ் இடையே வணிக அமைப்பை உருவாக்கியிருப்பது மிகுந்த மகிழ்ச்சியளிக்கும் விஷயமாகும். எனது பிஷ்கெக் பயணம் இந்த வணிக அமைப்பிலிருந்து தொடங்கியிருப்பது முக்கியமானதாகும். இது நமது பகிர்தல் முன்னுரிமைகளுக்கான அறிகுறியாகும். அதிபர் ஜீன்பெக்கோவும், நானும் இந்தியா-கிர்கிஸ் உறவுகளை பல்வேறு தளங்களில் விரிவுப்படுத்த விரும்புகிறோம். குறிப்பாக வர்த்தகம் மற்றும் முதலீட்டுத் துறையில் உறவுகளை வலுப்படுத்த நாங்கள் விரும்புகிறோம். இந்த அமைப்புக்கு வழிகாட்டுதல் அளித்துள்ள மதிப்புக்குரிய அதிபர், தாமே இதில் பங்கேற்கவும் செய்துள்ளார். இதற்காக நான் அவருக்கு நன்றி தெரிவிக்கிறேன்.
நண்பர்களே,
உலகப் பொருளாதாரத்தில் துரிதமான மாற்றங்கள் ஏற்பட்டு வருகின்றன. இத்தகைய காலகட்டத்தில் இந்தியா போன்ற மிகப் பெரிய பொருளாதார நாட்டில் பொருளாதார வளர்ச்சியும், தொழில்நுட்ப மேம்பாடும் நீடிக்கவல்ல முக்கிய விஷயங்களாகும். உலகிற்கு நம்பிக்கை அளிப்பதாகும். இந்தியா மிகப் பெரிய சந்தை. 5,000 கோடி டாலர் பொருளாதாரம் என்கிற எங்கள் இலக்கை எட்டுவதற்கு திறமையும், ஊக்கமும் கொண்ட, புதிய கண்டுபிடிப்புகளை உருவாக்கும் எங்கள் நாட்டு இளைஞர்களின் பங்கு முக்கியமானதாக இருக்கும்.
இந்தியாவும், கிர்கிஸ்தானும் இருதரப்பு முதலீட்டு ஒப்பந்தம் குறித்து தீவிரமாக பேச்சு நடத்தி வருகின்றன. இது முதலீட்டுக்கு வலுவான அடித்தளத்தை வழங்கும். இருதரப்பு வர்த்தகத்தை அதிகரிக்க 5 ஆண்டு கால திட்டத்தை நாங்கள் தயாரித்திருக்கிறோம். ஈராசியன் பொருளாதார ஒன்றியத்தில் கிர்கிஸ் குடியரசும் ஒரு உறுப்பினராக உள்ளது. வர்த்தகத்தை அதிகரிக்க ஈராசிய பொருளாதார ஒன்றியத்துடன் முன்னுரிமை வர்த்தக ஒப்பந்தம் செய்து கொள்ள நாங்கள் பணியாற்றி வருகிறோம்.
நண்பர்களே,
இந்த ஆண்டு “நமஸ்கார் ஈராசியா” வர்த்தக காட்சி பிஷ்கெக்கில் நடைபெற உள்ளது. இதில் இந்தியா மற்றும் கிர்கிஸ் குடியரசின் பல்வேறு பொருட்கள் இடம் பெற்றிருக்கும். இது போன்ற சந்தர்ப்பங்களை நாங்கள் சாதகமாக எடுத்துக் கொள்வோம். இந்தியாவின் வர்த்தகர்கள் மற்றும் முதலீட்டாளர்களுக்கு கிர்கிஸ் குடியரசில் மருந்து, ஜவுளி, ரயில்வே, புனல்மின் உற்பத்தி, சுரங்கம் மற்றும் கனிமங்கள், சுற்றுலா போன்றவற்றில் நல்ல வாய்ப்புகள் உள்ளன.
நண்பர்களே,
இருநாட்டு மொழிகளை நீங்கள் கொஞ்சம் கவனித்தால் பல சொற்கள் ஒரே மாதிரியாக இருப்பதைக் காண முடியும். இத்தகைய ஒற்றுமையைக் காண்பது நமது நெருக்கத்தை மட்டுமின்றி இயற்கையான உறவையும் காட்டுவதாகும். இந்த அமைப்பு மூலம் இருநாடுகளும் ஆதாயமடைய முடியும் என்பதோடு உலக வர்த்தகத்தில் இருநாடுகளின் வளர்ச்சி அதிகரிப்பு வர்த்தக உலகில் சிறந்த பங்களிப்பாக இருக்கும். இந்த ஒரு எதிர்பார்ப்போடு உங்கள் அனைவருக்கும் பாராட்டுக்கள்.
மிக மிக நன்றி.
(Visitor Counter : 130
தேர்தல் ஆணையம்
அசாம் மாநிலங்களவை இடைத் தேர்தல் அறிவிப்பு
அசாம் மாநிலத்திலிருந்து மாநிலங்களவை உறுப்பினர் இடம் ஒன்று காலியாக உள்ளது. அசாம் மாநிலங்களவை உறுப்பினர் திரு பிஸ்வஜித் டெய்மரி என்பவர் தனது பதவியை ராஜினாமா செய்ததால், இந்த பதவிக்கு இடைத் தேர்தலை 2021, மார்ச் 1-ம் தேதி நடத்துவதாக தேர்தல் ஆணையம் அறிவிப்பு வெளியிட்டுள்ளது. அன்றைய தினமே வாக்குகள் எண்ணப்பட்டு முடிவு அறிவிக்கப்படும். இதற்கான வழிகாட்டு விதிமுறைகளையும் தேர்தல் ஆணையம் வெளியிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695096